Ventetid bruges til at snakke

Selve spillet kommer til at minde om andre såkaldte MOBA-spil (Multiplayer Online Battle Arena), som for eksempel det populære 'League of Legends'.

Steffen Kabbelgaard forklarer, at det bliver en form for strategispil i realtid, og at det kommer til at foregå i et postapokalyptisk fantasy-univers, hvor der udspiller sig en krig, man som spiller er en del af.

Men hvordan sørger spillet så for, at folk bliver venner?

Ifølge Steffen Kabbelgaard har man taget udgangspunkt i evolutionærpsykologen Robin Dunbars forskning og sørger for at facilitere spirende venskaber gennem en venskabsalgoritme.

- Ud fra en række parametre sørger vi for at skabe teams på to-tre personer, når de skal på en mission. Og nogle af de missioner vil være en slags korte 'venterum', hvor man skal være på dupperne og holde øje med ulve og fjender, men hvor der ellers ikke er så meget andet at lave end at snakke sammen, siger Steffen Kabbelgaard og fortsætter: